Nuwe gratis Archos 80 Xenon 3G Afgelaai, programme, speletjies, sagteware, musiek, APK, navigasie ::: Bladsy 9
Nuwe gratis Programme vir Archos 80 Xenon 3G
8 Nov 18 In Spele, Legkaart & Logika Misterie van die hemelvaart in wêreldgeskiedenis - Peet Vermeulen - Wapadrant
Misterie van die hemelvaart in wêreldgeskiedenis - Peet Vermeulen
Nadat Jesus uit die dood opgestaan het, het Hy nog 40 dae saam met die dissipels deurgebring. En ek dink die dissipels het begryp – groot dinge is aan die kom. Kom ons lees daarvan. (Lees Hand 1:1-11)
Jesus se hemelvaart is ‘n misterie.
Jesus het sy afskeidsboodskap aan die dissipels gegee. Daarna het hy bonatuurlik begin opstyg – totdat ‘n wolk Hom weggeneem het.
‘n Misterie voor die oë van die dissipels. Daar het dit nie opgehou nie. Die misterie is vergroot deur 2 Engele wat tussen hulle staan en gevra het:
Wat staar julle so na die hemel..?
Asof hulle wou sê: Dit is die oorwinnende Jesus in aksie. Dit gaan nie hier eindig nie. Hy gaan net so weer terugkom!
Daarom is die dissipels nie teergedruk daar weg nie. Hulle het ‘n opdrag. Hierdie is deel van die groter wêreld gebeure. Jesus bestyg met sy hemelvaart die troon van sy koninkryk.
Wat is dan die groter prentjie of wêreld gebeure?
1 Die troon het van altyd af aan Jesus behoort.
Lees Ps 93
Die Here is Koning, Hy beklee Hom met majesteit.
Die Here beklee Hom, Hy omgord Hom met krag.
Die wêreld staan vas, dit wankel nie,
en vas staan U troon van ouds af:
U is van altyd af daar.(v 1,2)
Riviere het gedruis, Here, riviere het gedruis,
riviere het gedreun,
maar hoog bo die geraas van baie waters,
hoog bo die golwe van die see
troon die Here in sy koninklike mag.(v 3,4)
U verordeninge staan baie vas.
Heiligheid versier u huis, Here,
tot in lente van dae. (v5) (1983 vert)
Kry vir u die prentjie – want ons gaan nou van ‘n Nuwe Testamentiese lig daarop gooi…
Hou in gedagte: dit is ‘n Psalm…
Die Psalm besing, of lofsing: die Here (Jahwe) is koning!
· Hy is beklee met majesteit – Hy is koning, Hy is Here
· Hy omgord hom met krag – Hy is die almagtige, daar is nie einde aan Sy krag nie. Hy het nie ‘n gelyke nie…
· Die wêreld (wat deur Hom geskep is), staan vas – dit swik of wankel nie
· Sy troon staan vas (van ouds af – van die begin van die skepping af).
Kyk jy na die Nuwe Testament, sien jy die Nuwe Testament beskryf Jesus, as die Woord wat self God is.
Die misterie word al groter…
(Lees Johannes 1:1-4 (1983 vertl))
1 Die Woord het mens geword
In die begin was die Woord daar, en die Woord was by God, en die Woord was self God.
Alles het deur Hom tot stand gekom: ja, nie ‘n enkele ding wat bestaan, het sonder Hom tot stand gekom nie.
In Hom was daar lewe, en dié lewe was die lig vir die mense
Filippense 2:6 vertel verder
het sy bestaan op Godgelyke wyse nie beskou as iets waaraan Hy Hom moes vasklem nie,
Hy het homself verneder deur die gestalte van ‘n slaaf aan te neem en aan mense gelyk te word
Kol 1:15-17 beskryf Jesus
2 Die Seun is die beeld van God, van God wat self nie gesien kan word nie
Die Seun is die eerste, verhewe bo die hele skepping.
God het deur Hom alles geskep
wat in die hemel en op die aarde is:
alles wat gesien kan word en alles wat nie gesien kan word nie,
konings, heersers, maghebbers, gesagvoerders.
Alles is deur Hom en vir Hom geskep.
3 Die Seun is een met die Vader (Joh14:9-11)
(Dink u nou dié gesprek in:).
Fillipus het aan Jesus gevra het: Here, wys vir ons die Vader.., (en dan) antwoord Jesus hom:
Ek is al so lank by julle, en ken jy My nie, Filippus? Wie my sien, sien die Vader. Hoe kan jy dan sê: “Wys vir ons die Vader”?
Glo jy nie dat Ek in die Vader is, en die Vader in My nie? Die woorde wat Ek met julle praat, praat Ek nie uit my eie nie; maar dit kom van die Vader wat in My bly en sy werke doen.
Glo in My omdat Ek in die Vader is en die Vader in my; of anders glo op grond van die werke self…
4 Die Seun hou alles deur sy magswoord in stand en
uit die Hom straal die heerlikheid van God (Hebreers1:3)
Uit Hom straal die heerlikheid van God en Hy is die ewebeeld van
Hy hou alle dinge deur sy magswoord instand.
U sien, ons kan nie anders as om die gevolgtrekking te maak:
Jesus Christus is die Here na wie Ps 93 verwys.
Hy is Koning Jesus, wat met sy hemelvaart weer die troon bestyg.
2 Hy het sy troon tydelik verlaat om Satan die valse aanspraakmaker te oorwin
Die Messianse tekste in die Ou Testament en die Nuwe Testament leer dat die Seun van God sy troon verlaat het, mens geword het, om die stryd teen Satan, die rebelle leier aan te knoop en hom te oorwin.
maar Hy het Homself verneder deur die gestalte van ‘n slaaf aan te neem
En toe Hy as mens verskyn het, het Hy Homself verder verneder.
Koning Jesus het die het as Middelaar die straf op die sonde gedra.
Daarmee is die Satan oorwin en sy houvas op die mens verbreek.
Want die verhouding tussen God en mens is nou herstel.
Jesus vergader dan sy kerk, die gelowiges
1 Kol 1:18-20
Jesus is hoof van die liggaam, van die kerk.
Hy is die oorsprong daarvan,
Hy is die Eerste, die Een wat uit die dood opgestaan het,
sodat Hy die eerste plek in die heelal inneem.
God het besluit om met sy volle wese in Hom te woon
en om deur Hom, alles met Homself te versoen.
Deur die bloed van sy Seun aan die kruis, het Hy die vrede herstel,
deur Hom het Hy alles op die aarde en in die hemel met Homself versoen.
Die kerk van Jesus bestaan uit gelowiges uit alle volke nasies en tale
Rom 10:11b -13
Niemand wat in Hom glo sal teleurgestel word nie. Niemand nie!
Dit maak dus geen verskil of ‘n mens ‘n Jood of ‘n Griek is nie,
want dieselfde Here is Here van almal,
en Hy seën almal wat Hom aanroep,ryklik,
3 Jesus keer terug na sy troon (in dubbel hoedanigheid as God en Mens)
(Vertoon Ps 93:5) U verordeninge staan baie vas.
tot in lente van dae (1983 vert).
Ps 93:5 loof die betroubaarheid van God se bepalings. Dit beskryf die karakter van sy regering en dat sy huis met heiligheid versier word tot in lente van dae…
Jesus keer met sy hemelvaart terug na sy troon as Here van die hemel en die aarde.
Sy regering geskied deur:
· Geloof (Joh 3:16)
· Liefde (Joh 13:34) “Ek gee julle ‘n nuwe gebod: Julle moet mekaar liefhê
Waar is Sy huis wat Hy met heiligheid versier?
Dit is nie soos in die Ou Testament die tempel wat kunstig moet goud en kunswerke versier is nie. God “woon” nie meer in tente of geboue nie. Hy is nie meer in die allerheiligste van die Tabernakel nie.
God se huis is nie ‘n gebou of ‘n struktuur nie.
Dit is die liggaam van die gelowiges.
In jou en my…
Weet julle nie dat julle die tempel van God is
en dat die Gees van God in julle woon nie? (1Kor 3:16)
Dit is nou jou taak om die huis van die Here met heiligheid te versier
Leef in ‘n innige persoonlike verhouding met Hom
Hy is jou Koning en jou Redder
Hy is jou Verlosser en Saligmaker
Hy is jou alles
Wat vra Hy?
Liefde moet uit jou straal.
Die mense wat met jou te doen het moet liefde ervaar.
Die kunswerke, meubels, gordyne en tapyte waarmee jy die tempel van die Here mee moet versier is liefde. Daar is niks waarmee jy die tempel van God mooier kan maak as met liefde nie. Niks het groter waarde as die liefde nie.
1 Kor 13 beskou dit selfs groter as hoop en geloof…
Heilig beteken om eenkant te plaas. Dit is aan God gewy…
Deur liefde uit te deel sonder jy jou af van die haat, geweld, onmin, rassekonflik of godsdienskonlik en haat!
Jy plaas jouself eenkant
Heilig in God se diens
Broers en susters, familie, in die liggaam van Jesus Christus, die kerk.
Hoe wonderlik is dit nie dat Jesus na die hemel opgevaar het. Ander was Hy liggaamlik plek gebonde. Nou is Hy oral deur sy Gees. Hy is in die hart van jou, van elke gelowige. (Meer hieroor Sondag 27 Mei om 9:00 waar ons ‘n gesamentlike feesdiens het.)